Et middelsstort (vingespenn 37 – 41 mm) nattfly, svært variabel i fargen. Forvingen kan være brun, grå, rødlig eller oransje, mer eller mindre brokete. Vanligvis har den tydelige, hvitkantede nyre- og ringmerker, men disse kan mangle. Bølgelinjen langs ytterkanten av vingen er gjerne tydelig, lys og svakt buet, ikke tannet. Larven er grønn med små, lyse flekker og en smal, gul sidestripe.